ג'ניפר דאודנה

ג'ניפר דאודנה (באנגלית: Jennifer Doudna; נולדה ב-19 בפברואר 1964) היא ביוכימאית אמריקאית, המכהנת כפרופסור באוניברסיטת קליפורניה בברקלי. מחקריה הבולטים עוסקים בתחום הקריספר ו-ncRNA. כלת פרס וולף לרפואה לשנת 2020 על "חשיפת המנגנון הצפוי לחולל מהפכה בעולם הרפואה, של חסינות חיידקית באמצעות עריכה מונחית RNA של הגנום", וכלת פרס נובל לכימיה לשנת 2020 (יחד עם עמנואל שרפנטייה).

ביוגרפיה
דאודנה עברה בגיל שבע להילו שבהוואי. אביה היה פרופסור לספרות אמריקאית בקמפוס המקומי של אוניברסיטת הוואי ואמה לימדה היסטוריה בקולג' קהילתי. כילדה נחשפה לספר "הסליל הכפול" של מגלה מבנה ה-DNA, ג'יימס ווטסון ונשבתה בעולם הביוכימיה, לאחר ששמעה בתיכון הרצאה של מדענית על הפיכתם של תאים בריאים לסרטניים, היא החליטה ללמוד ולעסוק בתחום.

 קריירה מקצועית 
דאודנה סיימה ב-1985 תואר ראשון בכימיה ממכללת פומונה שבקליפורניה. ב-1989 סיימה תואר שלישי בביוכימיה מאוניברסיטת הרווארד, את הדוקטורט בנושא הריבוזים עשתה תחת הנחייתו של ג'ק שוסטק. את הפוסט-דוקטורט עשתה בבית החולים הכללי מסצ'וסטס ובבית הספר לרפואה של אוניברסיטת הרווארד תחת הנחייתו של שוסטק. בשנים 1991–1994 עבדה במעבדתו של תומאס צ'ק באוניברסיטת קולורדו, שם חקרה בתחום הקריסטלוגרפיה בקרני רנטגן ומבנה ריבוזים. בשנים 1994–2002 כיהנה כפרופסור לביוכימיה ולביופיזיקה מולקולרית באוניברסיטת ייל. משנת 1997 היא חוקרת במכון הרפואי הווארד יוז.

בשנת 2003 עברה לאוניברסיטת קליפורניה בברקלי בה היא מכהנת כפרופסור לביוכימיה ולביולוגיה מולקולרית (בקתדרת הנשיא על שם לי קה שינג) ובמעבדה הלאומית לורנס ברקלי.

 חקר הקריספר 
בשנת 2005 נחשפה לחקר הקריספר על ידי עמיתתה מברקלי ג'יליאן בנפילד. ב-2011 פגשה בכנס בשווייץ את עמנואל שרפנטייה מאוניברסיטת אומאו שאף היא חקרה את הקריספר והחלה לשתף עמה פעולה.

ב-2012 פורסם בכתב העת Science, מאמר פרי עטה, יחד עם שרפנטייה, וארבעה חוקרים נוספים, על המחקר פורץ הדרך בנושא הקריספר. המאמר תחת הכותרת "A Programmable Dual-RNA–Guided DNA Endonuclease in Adaptive Bacterial Immunity", הראה לראשונה את השימוש שניתן לעשות בקריספר לחיתוך DNA, וכיצד חיידקים מגנים על עצמם מפני וירוסים על ידי שימוש בקריספר.

היא הייתה שותפה בהקמת חברת "Caribou Biosciences" לקידום מחקר בתחום ה-Crispr-Cas9 ואת חברת "Intellia Therapeutics" לקידום יישומים לטיפול במחלות. כמו כן הייתה שותפה בהקמת חברת "Editas Medicine" יחד עם פנג ז'נג, אך פרשה ממנה. בינואר 2015 כינסה מדענים, משפטנים ומומחי אתיקה מכל רחבי העולם במטרה לדון בהשלכות האתיות של פיתוח טכנולוגיית ההנדסה גנטית באמצעות הקריספר.

ב-2020, זכתה בפרס נובל ובפרס וולף יחד עם עמנואל שרפנטייה על חלקן בפיתוח השיטה לעריכה גנטית קריספר.

 ספרה 
ב-2017 פרסמה את ספרה "A Crack in Creation: Gene Editing and the Unthinkable Power to Control Evolution" אותו כתבה יחד עם תלמידה לשעבר סמואל סטרנברג.

 חיים אישיים 
דאודנה נשואה לג'יימס קייט, אף הוא פרופסור לביוכימיה באוניברסיטת קליפורניה בברקלי. הם הורים לבן אחד.

פרסים והוקרות

לקריאה נוספת
וולטר אייזקסון, "The Code Breaker: Jennifer Doudna, Gene Editing, and the Future of the Human Race", הוצאת סיימון אנד שוסטר, 2021

קישורים חיצוניים

 קורות חיים
 אתר מעבדת דאודנה באוניברסיטת קליפורניה בברקלי
 ג'ניפר דאודנה באתר המכון הרפואי הווארד יוז
 הרצאת TED





הערות שוליים

קטגוריה:סגל הקולג' לכימיה באוניברסיטת קליפורניה בברקלי
קטגוריה:זוכי פרס יפן
קטגוריה:זוכי פרס נסיך אסטוריאס למחקר טכני ומדעי
קטגוריה:חברות האקדמיה הלאומית למדעים של ארצות הברית
קטגוריה:סגל אוניברסיטת ייל
קטגוריה:עמיתים זרים בחברה המלכותית
קטגוריה:חברות האקדמיה האמריקאית לאמנויות ולמדעים
קטגוריה:ביוכימאיות אמריקאיות
קטגוריה:קריסטלוגרפים אמריקאים
קטגוריה:קריסטלוגרפיות
קטגוריה:זוכי פרס אלי לילי
קטגוריה:זוכי פרס הארווי
קטגוריה:זוכי פרס וולף לרפואה
קטגוריה:זוכי פרס גרובר בגנטיקה
קטגוריה:זוכות פרס נובל לכימיה
קטגוריה:זוכי פרס נובל לכימיה
קטגוריה:זוכי פרס נובל לשנת 2020
קטגוריה:זוכי פרס קוולי
קטגוריה:זוכי מלגת גוגנהיים
קטגוריה:זוכי פרס פריצת דרך במדעי החיים
קטגוריה:אמריקאים שהופיעו ברשימת טיים 100
קטגוריה:זוכות פרס פרל מייסטר גרינגרד
קטגוריה:זוכות פרס לוריאל-אונסק"ו לנשים במדע
קטגוריה:בוגרות מכללת פומונה
קטגוריה:בוגרי מכללת פומונה
קטגוריה:בוגרות בית הספר לרפואה באוניברסיטת הרווארד
קטגוריה:בוגרי בית הספר לרפואה באוניברסיטת הרווארד
קטגוריה:זוכי פרס דיקסון ברפואה
קטגוריה:זוכי פרס דיקסון במדעים
קטגוריה:זוכי פרס מאסרי
קטגוריה:זוכי מדליית ג'ון סקוט
קטגוריה:זוכי פרס המרכז הרפואי אלבני
קטגוריה:זוכי פרס קרן גיירדנר הבינלאומי
קטגוריה:זוכי המדליה הלאומית לטכנולוגיה ולחדשנות
קטגוריה:חברי היכל התהילה הלאומי של הממציאים
קטגוריה:סגל מכון הווארד יוז למחקר רפואי
קטגוריה:חברי האקדמיה הלאומית למדעים של ארצות הברית
קטגוריה:אמריקאיות שנולדו ב-1964
קטגוריה:אמריקאים שנולדו ב-1964